पंजाब किंग्स 17 मई को दिल्ली कैपिटल्स से भिड़ेगी, 19 को राजस्थान रॉयल्स से मुकाबला
हिमाचल के धर्मशाला क्रिेकेट मैदान पर भले ही इंडिया और ऑस्ट्रेलिया के बीच खेला जाने वाला टेस्ट मैच शिफ्ट हो गया था, लेकिन एक बार फिर धर्मशाला से क्रिकेट प्रेमियों के लिए अच्छी खबर हैंं।
हिमाचल के धर्मशाला क्रिकेट स्टेडियम पर भले ही इंडिया और ऑस्ट्रेलिया के बीच खेला जाने वाला टेस्ट मैच शिफ्ट हो गया, लेकिन क्रिकेट प्रेमियों के लिए अच्छी खबर हैंं। 31 मार्च से शुरू होने वाली इंडियन प्रीमियर लीग (IPL) के 2 मैच धर्मशाला स्टेडियम में होंगे। बॉलीवुड अभिनेत्री प्रिटी जिंटा की टीम पंजाब किंग्स ये मैच दिल्ली कैपिटल्स और राजस्थान रॉयल्स से खेलेगी। 
वर्ष 2019 के बाद पहली बार IPL टूर्नामेंट भारत में अपने पुराने होम एंड अवे फॉर्मेट में लौटेगा। 31 मार्च से 12 मई तक चलने वाले IPL में लीग चरण में 70 मैच खेले जाएंगे।
सभी 10 टीमों के होम ग्राउंड - मुंबई, दिल्ली, कोलकाता, हैदराबाद, जयपुर, बेंगलुरु, चेन्नई, लखनऊ, अहमदाबाद और मोहाली - के अलावा कुछ मैच गुवाहाटी (राजस्थान का दूसरा होम) और धर्मशाला (पंजाब का दूसरा होम) में खेले जाएंगे।
धर्मशाला में 2 मैच
शुक्रवार को जारी किए गए IPL के शेड्यूल के मुताबिक 17 मई और 19 मई को पंजाब किंग्स के 2 मैच धर्मशाला में खेले जाएंगे। 17 मई को पंजाब किंग्स के खिलाड़ी दिल्ली कैपिटल्स के खिलाफ मैदान में उतरेंगे। 18 मई के रेस्ट के बाद 19 मई को पंजाब किंग्स की टीम राजस्थान रॉयल्स से खेलेगी।
यह पहला मौका होगा जब वर्ष 2013 के बाद पहली बार धर्मशाला स्टेडियम में IPL मैच होने जा रहे हैं। इससे क्रिकेट प्रेमियों में खुशी की लहर है।
धर्मशाला में कब -कब हुए IPL मैच
